《次韵明孺见遗之什》
宋代·李处权

世家传子又传孙，岂较前身与后身。
知足已如仓庾民，忘怀真是葛天民。
骑鲸又见诗无敌，射虎何须武绝伦。
白屋朱门果非是，万钱日食是何人。

作者简介：（?—1155）宋徐州丰县人，徙江宁溧阳，字巽伯。李淑曾孙。徽宗宣和间，与陈恬、朱敦儒并以诗名。南渡后曾领三衢。卒年七十余。有《崧庵集》。